खबर भोजपुरी में (बियफे, 20 नवंबर 2014) – टटका खबर\nखबर भोजपुरी में (बियफे, 20 नवंबर 2014)\nहवाई अड्डा पर पीएम मोदी के स्वागत करत सुषमा स्वराज.\nदस दिन के विदेश यात्रा का बाद पीएम मोदी बियफे का दिने देश लवटि अइलें. हवाई अड्डा पर उनकर स्वागत करे खातिर विदेश मंत्री सुषमा स्वराज समेत अनेके खासमखास लोग मौजूद रहल आ उनकर अगवानी कइल.\nकाशी हिन्दू विश्वविद्यालय छात्र परिषद के चुनाव के विरोध सगरी प्रमुख छात्र संगठन करत बाड़े. एहमें विद्यार्थी परिषद, एनएसयूआई, समाजवादी छात्र परिषद, आ आइसा शामिल बाड़ी सँ. एह विरोध का बावजूद बीएचयू प्रशासन छात्र परिषद के चुनाव करावे पर अड़ल रहल त बियफे का दिने छात्र बवाल मचा दिहले. पुलिस के लाठी चलावे पड़ल, हवाई फायर करे के पड़ल, आ रबर बुलेट चलावे के पड़ल. एह सब का बाद चुनाव टार दिहल गइल. अगर पहिलही हो गइल रहीत त अतना बवाल ना मचल रहीत.\nसुप्रीम कोर्ट काल्हु सीबीआई निदेशक रंजीत सिन्हा के भरोसा करे जोग ना मानत टूजी घोटाला के जाँच से फरका क दिहलसि जवना का बाद रंजीत सिन्हा के इस्तीफा भा उनकर बरखास्तगी के माँग उठे लागल बा बाकिर बेहया अंदाज में रंजीत सिन्हा इस्तीफा देबे ला तइयार नइखन आ अगिला पखवारा सही सलामत रिटायर हो गइल चाहत बाड़न. भाजपा नीत केन्द्र सरकार के कहना बा कि कानून में अइसन कवनो व्यवस्था नइखे जवना हिसाब से रंजीत सिन्हा के हटावल जा सके.\nबिहार के बड़बोलता मुख्यमंत्री जीतन राम माँझी के मुँह पर जाबी लगावे चाहत बिया उनकर पार्टी जदयू. पार्टी माँझी के चेता दिहले बिया कि बेमतलब के बयानबाजी बंद कर देसु. जदयू अध्यक्ष शरद यादव के कहना बा कि माँझी के बयान उनकर निजी बयान हो सकेला पार्टी के राय ना. महासचिव केसी त्यागी चेतवलन कि अगर माँझी एही तरह बयानबाजी करत रहलन त उनुका पर कार्रवाई कर सकेलe पार्टी.\nनैनो कार का बाद अब टाटा नैनो ट्रैक्टर ले के आइल बिया. बियफे का दिने कम हार्सपावर वाला एह ट्रैक्टर के चाबी केन्द्रीय विज्ञान आ प्रौद्योगिकी मंत्री हर्षवर्धन का हाथ से पहिला डीलर के सँउपल गइल. एकरा के छोट किसानन ला उपयोगी बतावल जात बा.\nकाल्हु बुध के देर राति ले बलिया के ददरी मेला में बनल भारतेन्दु मंच पर भोजपुरी लोकगीतन के बहार बहल. एह मौका पर लखनऊ से आइल सुरेश कुशवाहा आ जया अपना लोकगीतन से लोग के भरपूर मनोरंजन कइले. महुआ सुरसंग्राम में हिस्सा लेबे वाला विकास सिंह आ देवपाल, रविन्द्र राजू, प्रियंका पायल, सुनीता पाठक, कल्पना पाठक, शशिपाल प्रभाकर, हरेन्द्र सिंह, सोनूलाल यादव समेत अनेके गायक गायिका आपन गवनई परोसल.\nमिर्जापुर के कनक सराय गाँव में जमीन के झगड़ा में एक भाई दोसरका भाई के गड़ाँसी से घवाहिल क दिहलसि. हमला करे वाला भाई फरार हो गइल बा आ घवाहिल भाई के बनारस भेज दिहल गइल बा. मिर्जेपुर के बरकछा गाँव में एगो नया कनिया फाँसी लगा के जान दे दिहलसि आ एह मामिला में पुलिस अोकरा मरद समेत तीन जने के गिरफ्तार क लिहले बिया.\nजौनपुर में भइल दू गो अलग सड़क हादसा में दू जने के मौत हो गइल आ कई लोग घवाहिल हो गइल बा. जफराबाद में मोटरसाइकिल सवार दू भाईयन के एगो जीप धक्का मार के घवाहिल क दिहलसि. इलाज का दौरान एक भाई के मौत हो गइल जबकि दुसरको के हालत नाजुक बा. सरपतहाँ में एगो लड़िकी आ बक्शा में एगो सिपाही घवाहिल भइल बा.\nगाजीपुर के नियाजी मुहल्ला में दू सौ बरीस पुरान मंदिर से अष्टधातु के 13 गो देव मूर्ति बुध का राते चोरा लिहल गइल. आजु बियफे के जब पुजारी मंदिर खोललें तब एह चोरी के पता चलल.\nसेना बहाली में आवे वाला नवहियन के भीड़ हर बेर कुछ ना कुछ अइसन बवाल करेलें जवना से सोचे पड़ेला कि अइसनका लोग सेना में बहाल हो जाई तब सेना के का हाल होखी. आजु बियफे का दिने भदोही जिला के बहाली के दिन रहल आ रैली से लवटत नवही हरदत्तपुर टीसन पर विभूति एक्सप्रेस के रोक दिहले आ ओहिजा खड़ा पैसेंजर ट्रेन पर जम के ढेलामारी कइले.\nभारत के बैडमिंटन खिलाड़ी साइना नेहवाल आ श्रीकांत के चीन में शुरू भइल विजय अभियान हांगकांगो में जारी बा. दुनू जने अपना अपना वर्ग में क्वार्टर फाइनल में चहुँप गइल बाड़े. बाकिर पीवी सिंधु दुुसरके दौर में हार के बाहर हो गइली.


चतुर बनिया आ सड़क छाप गुन्डा – बतंगड़ 42 – Anjoria\nजून 25, 2017 चतुर बनिया, बतंगड़, सड़क छाप गुन्डा\nतेज मीडिया का जमाना में रोजे एगो ना एगो मुद्दा पनपना के उठेला. कई बेर ओह मुद्दा के बढ़िया से भँजावे का पहिलहीं एगो दोसर मुद्दा उठ खड़ा होला. सोशल मीडिया प त एह काम खातिर बाकायदा बनल टीम बाड़ी सँ जवन तय करेली सँ कि कब कवना मुद्दा के हवा बनावे के बा आ कब कवना मुद्दा के हवा निकाल देबे के बा. पिछला हफ्ता भाजपा अध्यक्ष अमित शाह महात्मा गाँधी के चतुर बनिया बता दीहलें. गाँधी के चेला-चाटियन के फौज तुरते एह मुद्दा के हवा बनावे लागल. त दोसरा तरफ से कहल गइल कि बनिया के बनिया बतवला में कवन कसूर हो गइल. आ बनिया चतुर ना होखे त ऊ बनिया कइसन. पता ना के एह गाँधी के महात्मा के पदवी दे दीहल. हम अपना के ओह लोग में शामिल मानीले जे एह महात्मा के वक्रोक्ति में महान आत्मा भले कह देव, महात्मा कबो ना कह सके. ठीक ओही तरह जइसे कुछ लोग जवाहर लाल के पंडित मान लीहल. जवाहर लाल के रसिकता आ कामुकता के अनेके दृश्य मौजूद बा बाकिर अइसन कवनो उदाहरण नइखे जवन उनुकर पांडित्य देखावत होखे. शायद ब्राह्मण वोटबैंक का चलते उनुका के पंडित के नाम दे दिआइल रहुवे. जवाहर लाल के आपन आ उनुका खानदान के बेवहार वाला कवनो दोसर परिवार रहीत त ब्राह्मण समाज ओकरा के कबो ब्राह्मण ना मानीत. बाकिर कहले जाला कि बरियरका के सार बने वालन के लाइन लाग जाई, कमजोरका के बहनोई बने वाला के खोजे के पड़ेला. खैर बात तनिका बहक गइल.\nजबले चतुर बनिया के मजगर इस्तेमाल हो पाइत तबले एगो सड़क छाप अनेरिया देश के सेना प्रमुख के सड़क छाप गुन्डा बोल दिहलसि. एकरा बाद जवन बवाल उठल तवना के बँड़ेरा में चतुर बनिया साफे बिला गइल. जब ले कश्मीर में सेना प ढेलाबाजी होत रहल तबले देश के सेकूलर जमात मगन रहुवे. बीच बीच में सवाल जरुर उठावल जात रहुवे कि कहाँ गइल छप्पन इंची सीना कि रोजे जवान कटात बाड़ें. ओहू बेरा हम कहले रहुवीं कि परीकऽ ए बिलार, एकदिन खइबऽ मूसर के मार. आ ऊ दिन जल्दिए आइओ गइल. टर्निंग प्वायंट बनल सेना के जीप प एगो ढेलामार के बान्हल. देखते देखत ढेलामार गायब हो गइलें. सेना आतंकियन के मार गिरावे लागल, पाकिस्तान के हर बेजा हरकत के सही जबाब दिआए लागल त सेकूलर जमात बेचैन हो उठल. ओकरा से सेना के ई गुन्डई बरदाश्त ना भइल. ऊ त इहे चाहत रहुवे कि सेना ठोकात रहो बाकिर अब सेने ठोके लागल त सड़क प आ चुकल लुहेड़न में से एगो बड़का लुहेड़ा सेना प्रमुख के सड़क छाप गुन्डा बोल दिहलसि. बाकिर ओकरा इचिको अन्दाज ना रहल कि देश के मिजाज बदल गइल बा. देश अपना सेना का साथे खड़ा बावे आ ओकरा तरफ आँख उठावे वाला के आँखि फोड़े ला तइयार बा. बड़ बड़ जने दहाइल जासु आ गदहा थाहे कतना पानी ! देश के बदलल माहौल देखि ओकरा नेता के नानी याद आ गइली आ चल दिहलसि ननिअउरा. एह नेता के सबले बड़का खासियत हो गइल बा कि जब जब कवनो बड़का मौका आवेला तब तब ई विदेश के सैर प चलि जालन. अब राष्ट्रपति चुनाव के मौका आइल त इनका ननिअउरा गइल जरुरी हो गइल. वइसे अधिका लोगन के इहे कहना बा कि नानी से भेंट करे नइखन गइल, अपना महबूबा से भेंट करे जात रहेलन विदेश. सत्ता के जहर पीये के शौकीन इनकर महतारी नइखी चाहत कि ई ओह विदेशी लइकी से बिआह क के आपन राजनीतिक भावी खराब क लेव. गइल ऊ जमाना जब मुसलमान से निकाह करे वाली के आपन नाम दे दिहले रहुवे एगो चतुर बनिया. आजु ले ऊ नमवे एह लोग के जिन्दा रखले बा. चतुर बनिया के चतुराई के ई सभले बड़हन नमूना बा देश का सोझा. बाकिर सड़क छाप गुन्डा एह चतुर बनिया के चतुराई के चरचा ना चले दिहलसि, हमरा एकरे अफसोस बा.


मेडिकल सीट – टटका खबर\nबिहार में मेडिकल कॉलेजन के सीट बढ़ावल गइल\nविधानसभा में बिहार के स्वास्थ्य मंत्री जानकारी दिहलें कि २०१२ के सत्र से मेडिकल कॉलेजन के कुल सीट नौ सो कर दिहल गइल बा जवन पहिले सात सौ शाठ रहुवे. कहलन कि तीन सी दस सीट अउरी बढ़ावे खातिर केन्द्र से कहल गइल बा. एह खातिर मेडिकल काउन्सिल के निर्देश का हिसाब से जरूरी पद


तख्त बदल त ताज बदल द, शासन के अंदाज बदलि द – Anjoria\nजून 24, 2011 अनशन, अन्ना, आन्दोलन, भठियरपन\nकई बेर बेसी बक-बक करे वाला लोफर किस्म के नेतवो अनजानही में सही बात बोल जाले. जइसे कि पिछला दिने अण्णा हजारे के मखौल उड़ावत कांग्रेस के ‘बयान पुरूष’ दिग्विजय सिंह कह दिहले कि अनशन करत-करत अण्णा हजारे के हालत कहीं ‘नत्था’ वाली मत हो जाव. ‘नत्था’ एगो हिंदी फिलिम के अनशनकारी किरदार हवे.\nअण्णा भ्रष्टाचार मेटावे के बात करेले आ उनुका साथे कुछ नामी-गिरामी पांच गो अक्लमंद लोग (बाइबिल के फाइव वाइज मैन का तरह) बाड़े. अन्ना के बढ़िया से मालूम बा कि अनशन पर बईठ के भा आंदोलन करके भ्रष्टाचार खतम नइखे होखे जा रहल. भ्रष्टाचार विरोधी दोसरो संगठन वाला ई सब गैरसियासी तरीका से भ्रष्टाचार दूर कइल चाहत बाड़े. ई लोग बेर बेर कहत बा कि इनकर आंदोलन कवनो नेता भा पार्टी का खिलाफ नइखे. माने कि ई लोग सियासत से दूर रहि के भ्रष्टाचार मेटावे आ व्यवस्था में बदलाव करे के सोचत बाड़े.\nलेकिन, एह सबसे कुछ होखे वाला नइखे. काहे कि भ्रष्टाचार होखे भा व्यवस्था के खामी, सगरी कुछ राजनीतिए का चलते बावे. गइल गुजरल राजनीति का चलते आम आदमी परेशान रहऽता, गंदली राजनीतिए भ्रष्टाचार के जड़ ह, त फेर राजनीति से फरका रहि के ई सब कइसे ठीक कइल जा सकेला ?कवनो दिक्कत के जबले जड़ से ना खतम कइल जाई तबले ओकरा फेर से पनप जाये के अनेसा बनले रही आ ऊ अउरी विकराल रूप धरत चलि जाई. जवन दिक्कत भ्रष्ट आ गंदली राजनीति के देन बा ओकरा के राजनीति में सुधार करिये के ठीक कइल जा सकेला. राजनीतिए सगरी दिक्कतन के हल बा.\nअब अण्णा के आंदोलने के देख लीं. पूरा देश आंदोलन का समर्थन में बा, सभे चाहत बा कि मजगर लोकपाल बिल बनो. आंदोलने के देखके सरकारो जॉइंट ड्राफ्टिंग कमिटी बनावे खातिर मान गइल. बाकिर भइल का ? गैरसियासी जमात पर सियासत फेरू भारी पड़ल. अब दू गो ड्राफ्ट कैबिनेट का लगे भेजे के बाति कहल जा रहल बा. अण्णा के कहना बा कि सरकार उनुका साथे धोखा कइलसि. अब जब दू गो ड्राफ्ट कैबिनेट में जाई, माने कि पॉलिटिकल लोगन का लगे, त ऊ त फेर अपना फायदे वाला ड्राफ्ट के चुनीहे. त का फायदा भइल आंदोलन से ? अण्णा 16 अगस्त से फेर अनशन पर बइठियो जासु आ फेर पूरा देश उनुकर साथ देइयो देव त का हो जाई ? इहे कहानी फेरु दोहरावल जाई. जब ले सियासत आ सत्ता भठियारन का लगे बा तबले इहे होखे के बा.\nअण्णा भा अण्णा जइसन लोग आंदोलन करके आपन कुछ बात मनवा त सकेले लेकिन भठीयारा नेतवन के ना सुधार सकसु. ऊ ना सुधरीहे सँ त सियासत ना सुधरी आ सियासत ना सुधरल त व्यवस्था नइखे सुधरे वाला. अगर साचहू अण्णा आ हमनी सभ व्यवस्था बदलल चाहत बानी त या त या त जनता आंदोलन कर के तख्ता पलट देव ना त सियासत से भठियारन के नामोनिशान मेटा देव. अगर सियासत में नीमन लोग आवे लागल त ओह लोग के सुधारे के जरूरते ना पड़ी आ ना ही आंदोलन करे के. एहसे अगर साँचहू में बढ़िया व्यवस्था चाहीं त राजनीति से घबरइला के जरूरत नइखे बलुक राजनीति में घुसके ओकरा के साफ करे के जरूरत बा. जरूरत एकर बा कि भठियारन के राजनीति से बेदखल कइल जाव आ नीमन लोग ओह जगहा काबिज हो जाव. खाली वोट दिहला से कुछ ना होई. काहे कि वोट लेबे जवन लोग अइहें उहो भ्रष्टे होइहें. जब जनता साथ दे दी त व्यवस्था में बदलाव होके रही आ भठियरपन का खिलाफ अलगा से लड़ाई लड़े के जरूरत ना पड़ी.\nसेकूलरिज्म अप्रासंगिक हो गइल बा


फिलिम ना भइल लाटरी के टिकट हो गइल – Anjoria\nफिलिम ना भइल लाटरी के टिकट हो गइल\nजुलाई 23, 2014 एक लैला तीन छैला\nभोजपुरी सिनेमा के दुर्भाग्ये कहल जाई कि एकर निर्माता निर्देशक बढ़िया फिलिम मेकिंग ना कर के अपना कमी के दोसरा तरह से तोपे झाँपे के कोशिश करत रहेला. फिलिम के कहानी, कलाकारन के कलाकारी, निर्देशक के कौशल, गीत संगीत के सुमधुरता पर धेयान ना दे के कवनो ना कवनो तरह फिलिम के सफल करावे के जुगत भिड़ावत रहेला लोग.\nफिलिम पीआरओ रामचंद्र के मिलल एगो पोस्ट हमरा के मजबूर क दिहलसि कि चलऽ अबकि बेर ‘ले दही’ ना कर के कुछ टेढ़ बतिया लिहल जाव. लिखले बाड़न कि भोजपुरी फिलिम ‘एक लैला तीन छैला’ के निर्माता फिलिम देखे आवे वाला लोगन के ललचावे ला तरह तरह के इनामन के एलान कइले बाड़न. पता ना शायद उनका मालूम होखी बाकिर हमरा त याद नइखे कि कवनो फिलिम एह तरह का नौटंकी का बल प सफल भइल रहे.\nबतावल जात बा कि फिलिम 22 अगस्त के बिहार में रिलीज होखी आ एकर भौकाल बनावे का कोशिश में निर्माता मुकेश साहनी मुंबई के गोरेगाँव फिल्म सिटी में म्यूजिक लॉन्चिंग का मौका पर इनाम में मिले वाली कार आ बाइक मीडिया के देखवलन. बतवलन कि सगरी दर्शकन के टिकट का संगे एगो लकी कूपनो दिहल जाई. पहिला विजेता के कार आ दुसरका के बाइक दिहल जाई. कुछ अउरियो दर्शकन के सैकड़ो इनाम दिहल जाई.\nएह फिलिम के निर्देशक हउवन हैरी फर्नाण्डिज. कार्यकारी निर्माता अतिन दूबे, लेखक लालजी यादव, संगीतकार छोटे बाबा, गीतकार अशोक सिन्हा, प्रेम सागर, फणीन्द्र राव आ जीतेन्द्र मिर्ज़ापुरी, सिनेमाटोग्राफर गौरांग सहा, मारधाड़ निर्देशक दिलीप यादव, नृत्य निर्देशक कानू मुखर्जी, कला निर्देशक प्रदीप कुमार झा, प्रोडक्शन डिजाईनर मोहन भिंगी, निर्माण प्रबंधक अजय सिंह (अज्जू ), आशीष यादव, विमल तिवारी, अब्दुल सिद्दिकी आ रंगलाल निषाद, संकलनकर्ता गोविन्द दूबे हउवन.\nकलाकारन में रानी चटर्जी, अरविन्द अकेला कल्लू, राकेश मिश्रा, धर्मेश मिश्रा, राजू श्रेष्ठा, के के गोस्वामी, सी पी भट्ट, अनूप अरोरा, रिन्कू घोष, पुष्पा वर्मा, सीमा सिंह, मेहनाज़ शर्राफ, बालगोविन्द बंजारा, साहिल शेख, बालेश्वर सिंह आ संजय पाण्डेय शामिल बाड़े.\n18 जुलाई से यूपी आ दिल्ली में गरदा उड़ावत बावे गरदा\n‘हमार फर्ज’ के पहिला झलक जारी हो गइल


भाई मनोज जी,\nअपना पत्नी से संबंध विच्छेद ना होखो, राउर ई चाह जो सचमुच हृदय से बा त बिशवास करीं, भगवान राउर जरूर सुनिहें. धीरज धरीं, भगवान सभ ठीके करिहें.\nएहले बाउर का होई..लेकिन भगवान बाड़े…हम त इहे कहबि कि मनोज.जी.भगवान में भरोसा राखीं..ऊ..सब ठीक करिहें…


मधुबाला के चाहत में राजवीर यादव – Anjoria\nहरफन मौला कलाकार, हर तरह के किरदार के जियतार बना देबे में माहिर अभिनेता राजवीर यादव जल्दिए एगो भोजपुरी फिलिम ‘मधुबाला’ में गो मजगर भूमिका में नज़र अइेहें.\nवॉइस मोंक फिल्म्स प्रा. लि. के बैनर में निर्माता सत्यम शिवम के ई फिलिम रहस्य-रोमांच से भरल एगो आपराधिक प्रेम कहानी ह. निर्देॅशन श्रीगोपाल के बा. फिलिम के कहानी तिकोनिया प्रेम प बा. एह सस्पेंस-थ्रिलर कहानी के कथा-पटकथा अशोक नारायण के लिखल ह आ संवाद श्रीगोपाल के. गीतकार माइकेल बिहारी, संगीतकार अमरेश शाहाबादी, छायांकन हीरा सरोज के, आ सह-निर्मात्री सुप्रीति शिवम अउर विभा सिन्हा हई.\nकलाकारन में राजवीर यादव, राकेश मिश्रा, तनुश्री चटर्जी, अर्चना सिंह, गिरीश शर्मा, उत्तम झा, मेहनाज, शशि भूषण आ अशोक नारायण के नाम मुख्य बा.\nउत्तर प्रदेश के भदोही जिला के विक्रमपुर के मूल निवासी राजवीर यादव अभिनीत अनेके फिलिम आ चुकल बाड़ी स. जेहमें सईंया सिपहिया, झुलनियाँ लाई द राजाजी, पिया तोसे नैना लागे, उमरिया कईली तोहरे नाम, रंगली चुनरिया तोहरे नाम वगैरह शामिल बाड़ी सँ. एकरे अलावे कुछेक हिन्दीओ फिलिम में राजवीर काम कइले बाड़न जइसे कि जातिवाद, ऐसी दीवानगी, सिन्दूर वगैरह.\nPrevious Post: भोजपुरी सिनेमा के नयका एक्शन हीरो सूरज\nNext Post: ‘नगीना ‘ के सेट पर संभावना सेठ घाहिल


भोजपुरी के प्रसिद्ध लोक गायक बृज ठाकुर नहीं रहे - बलिया LIVE\nभोजपुरी के प्रसिद्ध लोक गायक बृज ठाकुर नहीं रहे\nजिला जवार बैरिया ब्रेकिंग न्यूज भोजपत्तर\nBy वाराणसी डेस्क July 21, 2017 July 21, 2017\nबैरिया (बलिया)। भोजपुरी के ख्याति प्राप्त गायक बृज ठाकुर का गुरुवार की रात उनके पैतृक गाँव भुवालछपरा नौरंगा में निधन हो गया. वह 65 वर्ष के थे और कुछ दिनों से अस्वस्थ चल रहे थे.\nवह भोजपुरी के प्रसिद्ध गायक स्व. गायत्री ठाकुर के प्रथम शिष्य थे. बृज ठाकुर के निधन से भोजपुरी समाज में शोक की लहर फैल गयी है. उनका अन्तिम संस्कार नौरगां गंगा तट पर किया गया. उनके अन्तिम संस्कार में भोजपुरी गायक राधाकृष्ण यादव, कमलबास कुंवर, स्वामी नाथ, उमेश ठाकुर आदि उपस्थित रहे.\nTags गायत्री ठाकुर नौरंगा बलिया बृज ठाकुर बैरिया भुवालछपरा भोजपुरी लोक गायक\nनीट में अवंतिका का 641वां रैंक, गाँव में खुशियों का माहौल


भारत में दलित जनसंख्या के बितरण\nदलित शब्द के संस्कृत अरथ होला, जेकरा के दबावल भा पीड़ित कइल गइल होखे; ई वर्तमान समय में भारत आ आसपास के देसन के कुछ जाति सभ द्वारा अपना खातिर चुनल नाँव हवे जवना जातिन के अछूत भा सामाजिक रूप से बहुत नीचा मानल जाय। व्यापक अरथ में खाली जाति के आधार पर ना, बलुक सामाजिक, आर्थिक रूप से बहुत पिछड़ल आ दबावल समूह के दलित कहल जा रहल बा। हिंदू धर्म के परंपरागत वर्णव्यवस्था में अइसन लोग के चार गो वर्ण में भी अस्थान ना दिहल गइल रहल, आ पंचम वर्ण के कल्पना कइल गइल रहे।\nदलित शब्द बहुत समय से प्रयोग हो रहल बा, बाकी अछूत लोग खातिर एह शब्द के प्रयोग पापुलर बनावे में भारतीय सुधारक, अर्थशास्त्री आ बिचारक भीमराव अंबेडकर के योगदान महत्व के बा। अंबेडकर के समकालीन, महात्मा गाँधी अइसन लोग खातिर हरिजन शब्द के प्रयोग कइलें। अंबेडकर के सभसे महत्वपूर्ण योगदान मानल जाला दलित पहिचान के भारतीय राजीनीति के मुद्दा के रूप में स्थापित करे के। जहाँ ओह समय सारा संघर्ष के मुद्दा के रूप में अंग्रेज सत्ता हटा के स्वराज हासिल कइल भर रहल, अंबेडकर के एह बात खातिर आंदोलन कि ई स्वराज दलित लोग खातिर भी होखी कि ना दलित लोग में राजनीतिक चेतना के उत्पत्ती के कारण बनल।\nभारत के संबिधान अइसन लोग के अनुसूचित जाति (शेड्यूल्ड कास्ट) में रखे ला आ अब एकर छोट नाँव एससी (अकसर एस्सी के रूप में उच्चारण) चलन में आ गइल बा। कानूनी तौर पर केहू ब्यक्ति या लोग के मंडली के दलित कहले के मनाहीं बाटे। भारत में कुल जनसंख्या के 16.6% लोग अनुसूचित जाति आ जनजाति में आवेला आ पूरा भारत में फइलल बा लोग, कौनों एक ठो धरम या भाषा भा क्षेत्र ले सीमित नइखे। नेपाल में दलित लोग के कुल जनसंख्या 12% बा।\nअइसन समूह के खिलाफ अपमान, बिरोध, आ अपराध के रोकथाम खातिर भारत सरकार द्वारा "अनुसूचित जाति आ अनुसूचित जनजाति (प्रिवेंशन ऑफ अटोकृटी) अधिनियम, 1989" पास कइले बा।\n↑ Kaminsky; Long, Roger D. (2011). India Today: An Encyclopedia of Life in the Republic [2 volumes]: An Encyclopedia of Life in the Republic. ABC-CLIO. प. 156. ISBN 978-0-313-37463-0.\n↑ Kanmony, Jebagnanam Cyril (2010). Dalits and Tribes of India. Mittal Publications. प. 198. ISBN 978-81-8324-348-3.\n↑ डॉ. रवीन्द्र कुमार. भारत में दलित वर्ग और दलितोद्धार आंदोलन (१९०० ई. - १९५० ई. ). Lulu.com. पप. 4–. ISBN 978-1-329-44516-1.\n↑ "Untouchables". पहुँचतिथी 14 June 2015.\n↑ Mohanty, Panchanan; Malik, Ramesh C.; Kasi, Eswarappa (2009). Ethnographic Discourse of the Other: Conceptual and Methodological Issues. Cambridge Scholars Publishing. प. 114. ISBN 978-1-4438-0856-9.\n↑ "SCs, STs & OBC form 25% of population, says Census 2011 data".\n↑ दि दलित कोंटेक्स्ट, एच. गुरांग।\nविकिमीडिया कॉमंस पर संबंधित मीडिया Dalit people पर मौजूद बा।\n"https://bh.wikipedia.org/w/index.php?title=दलित&oldid=528942" से लिहल गइल\nभारत में सामाजिक मुद्दा\nएह पन्ना पर आखिरी बेर संपादन 26 अक्टूबर 2017 के 17:36 बजे भइल रहल।


पुणे। मुंबई हमला (26/11) के गुनहगार पाकिस्तानी आतंकवादी अजमल आमिर कसाब के बुधवार सकराहे फांसी दे दीहल गइल। महाराष्ट्र के गृह मंत्री आर. आर. पाटिल अउर केंद्रीय गृहमंत्री सुशील कुमार शिंदे एहिजा कसाब के पुणे के यरवडा जेल में भोरे 7.30 बजे फांसी पर लटकवला के पुष्टि कइलन। फांसी के बाद जब डॉक्टर लोग कसाब के मृत घोषित कइ दिहल, तक ओकर शव के ओहिजे जेले में दफना दिहल गइल।\nAdd your comment\tपटना: छठ पूजा में हादसा, 18 लोगन के मौत\nपटना। बिहार के राजधानी पटना में छठ पूजा के उत्साह ओह समय गम के माहौल में बदल गइल, जब गंगा नदी के घाट पर भगदड़ मचला से कम से कम 18 लोग म...\nComments (1)\tअखिलेश के मुख्यमंत्री बनाके खुश नइखन मुलायम!\nआगरा। समाजवादी पार्टी प्रमुख मुलायम सिंह यादव खुदे अपना बेटे अखिलेश के7महीना पहिले उत्तर प्रदेश के मुख्यमंत्री के कुर्सी पर बइठवले रह...\nAdd your comment\tभारत का संगे दोस्ताना रिश्ता चाहता पाकिस्तान: जरदारी\nइस्लामाबाद। पाकिस्तान के राष्ट्रपति आसिफ अली जरदारी के कहनाम बा कि उनकर देश भारत का संगे मित्रवत अउर अच्छा रिश्ता बनावल चाहता। जरदारी ए...\nAdd your comment\tबिहार पुलिस हटवलस अमिताभ के तस्वीर\nComments (1)\tभरत शर्मा के पद्मश्री देवे के माँग पर एकजुट भइल समाज\nजमशेदपुर। भोजपुरिया समाज के सबसे वरिष्ठ गायक अउर भोजपूरी गीतन के सम्राट भरत शर्मा 'ब्यास' के सरकारी उपेक्षा पर लोगन के विरोध खुल के साम...\nComments (6)\tअमेरिकी लेखक कर सकता है रवि कांत दुबे पर मुकदमा


Coronavirus COVID-19 daily update:देश में कोरोना मामले 57 लाख के पार। – Digital Women – Daring ! Inspiring ! Courageous\nCoronavirus COVID-19 daily update:देश में कोरोना मामले 57 लाख के पार।


जमीन के झगड़ा में एक आदमी के मुआ दीहल गइल आ छ जने के घवाहिल – टटका खबर\nछपरा 23 नवम्बर (वार्ता) सारण जिला के बनियापुर इलाका के अमाव गांव मे जमीन खातिर भइल झगड़ा में एक आदमी के पीट पीट के मुआ दीहल गइल. छह जने घवाहिलो भइल बाड़े.\nपुलिस सूत्र बतवले कि अमाव गांव के शब्बीर मियां के जमीन खातिर अपना पटीदारन से झगड़ा रहुवे. एही लेके आजु सबेरे दुनु फरीक का बीच पंचइती होत रहे जब में बाते बात में मारपीट होखे लागल आ पिटाई से शब्बीर मियां के मौत हो गइल. एह मारपीट में दुनु ओर मिला के छह जने घवाहिलो भइले जवना में दूगो औरतो बाड़ी स.\nघाहिलन के छपरा सदर अस्पताल भेज दीहल गइल बा. पुलिस मामिला के छानबीन करत बिया.


मनोज तिवारी-रिंकू घोष के ‘अंधा कानून’ 13 जुलाई से मुंबई में – Anjoria\nभोजपुरी फिल्मों के मेगा अभिनेता मनोज तिवारी अउर नंबर वन अदाकारा रिंकू घोष के जोड़ी वाला फिल्म ‘अंधा कानून’ 13 जुलाई से मुंबई में रिलीज होखे वाली बा. मनोज तिवारी आ रिंकू घोष के जोड़ी वाली फिल्म ‘भईया हमार दयावान’ पिछला दिने मुंबई आ बिहार रिलीज भइल रहे त छह साल बाद परदा पर आइल एह जोड़ी के देखे खातिर भारी उमड़ल रहे. अब फिल्म ‘अंधा कानून’ लेके मनोज तिवारी आ रिंकू घोष दुनु जने बहुते उछाह में बाड़न.\nएह फिल्म में मनोज तिवारी, रिंकू घोष, शमीम खान, रानी चटर्जी, उमेश सिंह, संतोष श्रीवास्तव, सी.पी. भट्ट, नागेश मिश्रा, एहसान खान, अली खान, इरफान खान, जय प्रकाश, लईक खान अउर अवधेश मिश्रा के खास भूमिका बा. आईटम गर्ल सीमा सिंह आ खुशी गुप्ता पर दिलकश आईटम गीत फिल्मावल गइल बा.\nनिर्देशक हवें इसरार अहमद, लेखक मोहम्मद सलीम, छायांकन एस. प्यारे के, संगीतकार वैष्णव देवा, गीतकार नजहर मेहरसबी आ तौफीक पल्लवी हउवें. मनोज तिवारी आ रिंकू घोष समेत सगरी टीम के एह फिलिम से ढेर उमेद बा.\nOne thought on “मनोज तिवारी-रिंकू घोष के ‘अंधा कानून’ 13 जुलाई से मुंबई में”\nPrinceRituraj कहते हैं:\nजुलाई 10, 2012 को 2:38 अपराह्न पर\nnihora ba ki bhojpuri movie ke name bhojpuri me rakhal jaw\njaise “andha kanun” ke “aanr kanun” kahal jala\naa manoj ji ke ta baate naikhe ,kahe ki manoj tiwari bhojpuri aur hindi dono me inkar dhol bajta


barun tiwari's Page - JaiBhojpuri.com\nMalemumbai,maharashtraIndia Like0members like this\nBlog PostsDiscussionsEventsGroupsPhotosPhoto AlbumsVideos barun tiwari's Likes barun tiwari's Page\nRajeev Mishra "राजीव भोजपुरिया" leftacomment for barun tiwari"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 3, 2011शशि कुमार सिंह (SHASHI) leftacomment for barun tiwari"प्रणाम आ जय भोजपुरी\nजय भोजपुरी"Aug 3, 2011Admin leftacomment for barun tiwari"वरुण जी, जय भोजपुरी डॉट कॉम पर राउर स्वागत बा...\nहमनी के आशा बा कि रउरा एहिजा आपन दिल के बात ब्लॉग में लिखब, आ बतकही में भाग लेब. एकरा अलावा रउरा चौपाल में दुनिया के अकेला भोजपुरी चैट रुम में अपना समाज के लोगन से वार्तालाप क सकेनी."Jan 6, 2010barun tiwari commented on Admin's event मकर संक्रांति"yeh acchi baat hai ki bhojpuri samaj ke log ek joott ho rahe hain"Jan 4, 2010barun tiwari is nowamember of JaiBhojpuri.comJan 4, 2010 Welcome Them! RSS\nworking in media field ,simple sober honest hardworking good looking young energetic humble etc.\nAt 10:51am on August 3, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 1:09am on August 3, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 3:14pm on January 6, 2010, Admin said… वरुण जी, जय भोजपुरी डॉट कॉम पर राउर स्वागत बा...


पनामा देस में बड़हन जहाजी नहर\nपनामा नहर उत्तर आ दक्खिन अमेरिका के जोड़े वाला थलजोड़, पनामा, जे एही नाँव के देस पनामा में बाटे, एगो पानी की जहाज वाली नहर हवे आ ई प्रशांत महासागर आ अटलांटिक महासागर के जोड़ेले। एकर कुल लंबाई 77.1 किमी हवे आ एम्मे तीन गो थाला बनल बाड़ें जिनहन में पानी भर के जहाजन के ऊपर उठावल जाला तब जाके ऊ ए नहर के पार कइ पावेलन। ई नहर गाटुम झील से होके गुजरेले। अमेरिका की पूर्वी आ पश्चिमी तट की बीच क दूरी ए नहर की बन गइला से लगभग 8000 मील (12,875 कि॰मी॰) घट गइल नाहीं त एकरी ना रहला पर जहाजन के दक्षिण अमेरिका के हॉर्न अंतरीप से होकर चक्कर लगा के जाए के पड़त रहे।\nनहर क क्षमताEdit\nविवाद आ समस्याEdit\nकम्पटीशन में निकारागुआ नहरEdit\n↑ "Seven Wonders" (English में). अमेरिकन सोसायटी ऑफ सिविल इंजीनियर्स. पहुँचतिथी 25 अगस्त 2014. Unknown parameter |trans_title= ignored (मदद)\n↑ "History of the Panama Canal: French and American Construction Efforts" (English में). पनामा नहर प्राधिकरण. Unknown parameter |trans_title= ignored (मदद)\n↑ "Some Early Canal Plans" (English में). Unknown parameter |trans_title= ignored (मदद)\n↑ "Darien Expedition" (English में). Unknown parameter |trans_title= ignored (मदद)\n↑ "Manx Worthies" (English में). Unknown parameter |trans_title= ignored (मदद)\n↑ जेरार्ड फ़ॉकनर (2004). Panama: Armand Reclus et le canal des deux océans (French में). वर्जिनिया विश्वविद्यालय. Unknown parameter |trans_title= ignored (मदद)\n↑ "Read our history: American Canal Construction". पनामा नहर प्राधिकरण. पहुँचतिथी 25 August 2014. Unknown parameter |trans_title= ignored (मदद)\n↑ "Hiina firma tahab ehitada uue Ameerika kanali". पहुँचतिथी 25 अगस्त 2014. Unknown parameter |trans_title= ignored (मदद)\n"https://bh.wikipedia.org/w/index.php?title=पनामा_नहर&oldid=689708" से लिहल गइल\nLast edited on 1 अप्रैल 2021, at 06:13\nएह पन्ना पर आखिरी बेर संपादन 1 अप्रैल 2021 के 06:13 बजे भइल रहल।


‘केहू हमसे जीत ना पाई’ 27 अक्टूबर के रिलीज होखी – Anjoria\nOctober 11, 2011 Editor मनोरंजन 0\nदेश के खुफिया तंत्र पर बनल पहिलका भोजपुरी फिल्म ‘केहू हमसे जीत ना पाई’ के प्रदर्शन 27 अक्टूबर से उत्तर प्रदेश में लगभग 50 प्रिंट का साथे होखे जा रहल बा. एह देशभक्ति वाला फिल्म में एक साथ बारह गो स्टार नजर अइहन.\nडाक्टर विजाहत करीम आ डा॰ सुरोहिता करीम के बनावल एह फिलिम के निर्देशन एम.आई. राज के बा. एह फिल्म में पारम्परिक लोकगीत आ लीक से हटियो के बनल गाना सुने के मिली. गोरखपुर के नयाभिराम लोकेशनन पर फिल्मावल एह फिल्म में भोजपुरी सुपर स्टार रवि किशन जहां देश खातिर जान के बाजी लगा देबे वाला सैनिक अधिकारी के भूमिका में बाड़े ओहिजे रिंकू घोष अपना हॉट लुक से सभके हाय हाय करा दीहें. सुशील सिंह एगो फारेस्ट आफिसर के भूमिका में मौत बांटे वालन से बदला लेत नज़र अइहें त मनोज टाईगर, राजीव दिनकर आ मोहित घई के टीम रउरा के हँसा हँसा के लोटपोट करा दीहें. शाहबाज खान आ अयाज खान खलनायक का भूमिला में सस्पेंस बनइहें.\nकहानी एस.के. चौहान के लिखल, संगीत आर.सी. ठाकुर के आ गीत नफीस आलम, एस.के. चौहान, फणिन्द्र राव, संतोष पुरी, श्याम देहाती अउर रुस्तम घायल के लिखल बा. संगीत सतीश अजय, राम प्रवेश अउर अमरेश झा के बा. फिल्म के कैमरा में क़ैद कइले बाड़े आकाश दीप. जबरदस्त एक्शन राम शेट्टी के बा आ कार्यकारी निर्माता हउवें सुनील सिंह.\n( स्रोत : शशिकांत सिंह, रंजन सिन्हा)


दवाई लिखाला बहरे के - Khabar Lahariya (खबर लहरिया)\nखबर लहरिया ताजा खबरें\tदवाई लिखाला बहरे के\nजिला वाराणसी के सरकारी अस्पताल शिव प्रसाद गुप्त मण्डलीय चिकित्सालय। इहां के जिला अस्पताल में तो मरीजन के सब दवाई तो मिल जाला। लेकिन चर्म रोग के अधिकतर मरीजन के दवाई बहरे से लिखा जाला। गरीबन एही उम्मीद से आवलन कि सब दवाई मिल जाई लेकिन पर्चा लिखइले के बाद उ लोग दवाई खरीद ना पइतन।\nइहां चर्मरोग के दवाई लेवे आयल विशेश्वरगंज के रहे वाली मुराली देवी के कहब हव कि हमरे माथे आउर सर में दाना होके कीड़ा पड़ गयल रहल। जब दवाई लेवे अइली तो कुछ दवाई मिलल आउर बहरे से लिखा गयल। हम पर्चा लेके दुकान पे गये तो जरूर लेकिन खरीद ना पाये आउर वापस हो गये।\nडेलवरिया के रहे वाली मीरा के लइका दीपक के पैर में चर्मरोग हो गयल रहल। मीरा के कहब हव कि कुछ तो दवाई मिलल। लेकिन अउरो बहरे से लिखायल हव। आउर हमनी एही खातिर सरकारी अस्पताल में आइला कि मुफ्त में दवाई मिली लेकिन एहिजो एतना पइसा लगअला कि का बताई।\nबड़ौरा बाजार के रहे वाले धर्मराज के कहब हव कि हमके चर्म रोग हो गयल हव। हमके कुछ दवाई मिलल आउर पर्चा मिल गयल। डाक्टरन के इहो खासियत हव कि दवाई लिख के मेडिकल के नाम तो बतइबे करअलन कभी कभी मेडिकल के लगवो पहुंचवा देवेलन। एकरे बारे में सी.एम.ओ. एम.पी. चैरसिया के कहब हव कि दवाई तो मिले के चाही काहे नाही मिलत। ओन इ भी कहलन कि अगर डाक्टर बहरे के दवाई लिखत हउवन तो उ पर्चा ले जाके डा. ए.के. सिंह के देखावे के चाही।\nविधवा बेसहारा का मिलत सहारा\nकूड़ा आउर बिन्दी से चलत परिवार


पासवर्ड से छुटकारा नइखे | Anjoria\nपासवर्ड से छुटकारा नइखे\nPosted by Editor | Aug 25, 2014 | सरोकार |0|\nहमनी के अइसन जुग से गुजरत बानी जा जवना में खाली कम्प्यूटर आ इलेक्ट्रोनिके बा आ एकनी के चलावे खातिर तरह-तरह के पासवर्ड काम में ले आवल जाला. आखिर काहे ना कइल जाउ जब कम्प्यूटर आ अइसने सामान में आदमी के बहुते जानकारी मौजूच रहे के बा. एह सगरी जानकारी के ताला में बन्द राखही के पड़ी कि दोसर केहू एह जानकारी के चोरा भा गलत इस्तेमाल मत कर लेउ. बाकिर अगर राउर पासवर्ड लकीर से हट के अलगा तरह के नइखे त राउर डाटा सुरक्षित नइखे. कमजोर पासवर्ड राखल ओही तरह के बात होला जइसे दरवाजा पर ताला मार के चाभी उपर खूंटी पर लटका दिहल जाव. अगर राउर पासवर्ड कमजोर बा त रउरा संसाधनन के दोसरो लोग गलत इस्तेमाल कर सकेलें आ इहो हो सकेला कि कवनो अपराधी अपराध क जाव आ दोस रउरा कपारे लगा दिहल जाउ.\nरउआ अपना चारो ओरि नजर उठाके देखी त पाइब कि हर काम हर ऑफिस में कम्प्यूटर प हो रहल बा आ ओकरा साथे ओकर पासवर्डो जुड़ल बा. जइसे कम्प्यूटर के पासवर्ड, ई मेल एकाउंट के पासवर्ड, ए.टी.एम. कम डेबिट कार्ड के पासवर्ड, जतना तरह के क्रेडिट कार्ड बा उनकर पासवर्ड, फोन बैंकिग के पासवर्ड, रेल टिकट बुकिंग के पासवर्ड आदि कतने तरह के पासवर्ड बा. जइसे-जइसे समाज आगे बढत बा पासवर्डो के तदादो बढ़ल जात बा. रउरा सभे खातिर सलाह बा कि आपन सभ पासवर्ड ईयाद राखीं. कतहीं लिख के रखला से उ लीक हो सकेला. रउरा से इहो आशा बा कि आपन पासवर्ड पेचिदा बनाइब. मतलब कि पासवर्ड में कम से कम एगो कैपिटल अक्षर, स्माल अक्षर, आ अंक जरूर होखे आ पासवर्ड जतना बड़ होखे ओतने बढ़िया. कुछेक जगहा पासवर्ड में विशेषो अक्षर डाले के सुविधा मिलेला आ तब ओकर इस्तेमाल जरूर होखे के चाहीं. बीच बीच में आपन पासवर्ड बदलतो रहीं. कई जगहा त नियम बा कि 90 दिन बाद पासवर्ड बदलहीं के पड़ी.\nअब सवाल ई बा कि अतना ढेरि पासवर्ड ईयाद कईसे राखल जाउ? एह प रउरा सभे नियम कानून के एक ओरि ढकेलल शुरू कर देनी आ पासवर्ड खातिर कवनो आसान शब्द चुन लिहिलें. कुछ लोग लिख के राख लेला. जानकार लोग बतावत बा कि बहुते सारा लोग ई गड़बडी कके शार्टकट अपनावेला. लीक भइल पासवर्डन के एगो विश्लेषण में देखे के मिलल कि लगभग 10 प्रतिशत लोग पासवर्ड में ‘1234‘ के उपयोग करत रहले. वइसहीं ‘पासवर्ड‘, ‘वेलकम‘, ‘123456‘ जइसन पासवर्डनो के उपयोग रउरा सोचत होखब ओकरा से बेसी कइल जाला. ई लापारवाही खाली आमे आदमी ना करेले, बड़का जानकार आ रक्षा विशेषज्ञो कर लेलें. कहल जाला कि जब पूंजीवादी आ साम्यवादी देशन के बीच युद्व चरम प रहे तब अमेरिकी परमाणु मिसाइलन के सक्रिय करे वाला कोड ‘000000000‘ रहल!\nओही तरह बेर बेर नया पासवर्ड बनावे आ ईयाद करेके झंझट से बाचे खातिर लोग आसाने पासवर्ड बनावल पसंद करेलें काहे कि ओकरा के ईयाद राखल आसान होला. जानकार बतावत बाड़े कि पासवर्ड चोरी भा लीक होखे के खतरा हर समय बनल रहेला. एहसे जरूरी बा कि हमनी का आपन पासवर्ड बहुते सोच समुझ के बनाईं. देखल गइल बा कि जतना लमहर पासवर्ड होखे ओकर हैक होखे के खतरा ओतने कम होला. बढिया पासवर्ड बनावे ला कवनो अजीबोगरीब घटना के, कवनो मुहावरा के, कवनो कहाउत के इस्तेमाल कइल जा सकेला. कबो ओह शब्दन के इस्तेमाल ना होखे के चाहीं जवन कवनो शब्दकोश में मौजूद होखे. आपन टेलीफोन नंबर, गाड़ी के रजिस्ट्रेशन नंबर, जनम के तारीख वगैरह के इस्तेमाल ना होखे के चाहीं. मुहावरा कहाउतन के इस्तेमाल सहज होखे का साथही हैकरन खातिर मुश्किलो होला. अलग बाति बा कि रोज रोज हैकरो नया नया तरीका इजाद करत जात बाड़े.\nहो सकेला कि एक दिन अइसन हो जाव कि पासवर्ड सुरक्षित राखल नामुमकिन बन जाउ. एहसे वैज्ञानिक आ कम्प्यूटर विषेषज्ञ अइसन तकनीक खोजे में लागल बाड़न जहाँ पासवर्ड निहन कवनो झंझटे ना होखे आ उ अधिका सुरक्षितो होखे. हो सकत बा कि भविष्य में कम्प्यूटर पासवर्ड ना पढे़. ओकरा जगहा ‘की पैड‘ प रउरा अंगुरी के दबाव, अंगुरियन के बीच के दूरी वगैरह जाँचल करे. एगो अंगूठी जइसन जंत्रो बनावे के कोशिश होखत बा जवना से कम्प्यूटर उपयोग करे वाला आदमी के शरीर से सूक्ष्म विद्युत तरंग छोडेल जाउ आ कम्प्यूटर के ‘की‘ के संदेश जाउ आ आदमी के पहिचान हो सके. अंगुरी के निशान चिह्ने वाला लैपटॉप त बनिए गइल बा. बाकि एह तकनीकन के विकसित होखे में समय लागी. जबले अइसन नइखे होत तब ले पासवर्डन से छुटकारा नइखे.\nबढ़िया पासवर्ड बनावे के एगो नमूना –\nएगो दोहा लीं ‘होइहें वही जो राम रचि राखा, को करि तरक बढ़ावही शाखा’. अब एकरा हर शब्द के पहिला अक्षर ले लीं.\nएहमें एगारह गो अक्षर मिल गइल. तीन बेर आर बा त दू बेर के. अब राम शब्द के आर के कैपिटल क दीं. दुसरका बेर वाल अक्षर खातिर2लिख लीं. तिसरका बेर वाला के स्माले रहे दीं. आखिरी अक्षर ओकरा हिसाब से बना लीं जहाँ एकर इस्तेमाल होखे के बा. बस तइयार हो गइल राउर पासवर्ड –\nअइसने बहुते पासवर्ड बनावल जा सकेला जवन रउरा हिसाब से होखे. भोजपुरी में कहाउतन के कमी नइखे. रामचरितमानस के दोहा, चौपाई, कबीर, रहीम, सूरदास, तुलसीदास के कवनो कविता के कवनो उदाहरण पसन्द क लीं आ बना लीं आपन पासवर्ड.\nPreviousतनी हट-हटा के ….\nNextबबुआ के मुस्की में


सोनी Xperia SP Price in India, Full Specs - 17th January 2021 | Digit\nउत्पाद के नाम : Sony Xperia SP\nपिक्सेल घनत्व (PPI) : 319\nसोनी Xperia SP Smartphone 4.6 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 319 पर इंच बा | फोन 1.7 Ghz Dual कोर प्रोसेसर से संचालित बा और एकर रैम 1 GB बा. सोनी Xperia SP Android 4.1 ओएस पे काम करेला.\nसोनी Xperia SP Smartphone April 2013 मे लॉंच भईल रहे|\nफोन मे 2370 mAh बैटरी लागल बा|\nसोनी Xperia SP मे कनेक्टिविटी के तरीका बा : ,GPS,HotSpot,\nसोनी Xperia SP के कैमरा मे Auto Focus,,Video Recording लोड बा|


रिंकू घोष के फिल्म ‘केहू हमसे जीत ना पाई’ शानदार पचास दिन पुरवलसि – Anjoria\nसिनेमा भोजपुरी के ड्रीम गर्ल रिंकू घोष के फिल्म ‘केहू हमसे जीत ना पाई’ हालही में बिहार में सफलता का साथ पचासवाँ दिन मनवलसि. आ अबहियो एकर डंका बाजत बा. एह फिल्म में रिंकू घोष के नायक बाड़े भोजपुरी सुपर स्टार रवि किशन. डा. विजाहत करीम आ सुरोहिता करीम के बनावल एह फिल्म के निर्देशक हउवें एम.आई. राज.\nमौजूदा दौर के अभिनेत्रियन में रिंकू घोष अकेला नायिका हई जे हिंदी फिलिमन में काम कइली, छोटका पर्दा पर दू गो सफल धारावाहिक कइली आ सिनेमा भोजपुरी में अइली त उनुका टक्कर के कवनो दोसर नायिका ना मिलल. रिंकू घोष भोजपुरी मेगा स्टार मनोज तिवारी, रवि किशन, दिनेश लाल यादव ‘निहुआ’, पवन सिंह, आ विनय आनंद सबका साथ सबले बेसी सफल फिलिम दिहले बाड़ी.


प्रयोगकर्ता वार्ता:Meena4212 - विकिपीडिया\nस्वागतम्! नमस्कार Meena4212 जी, भोजपुरी विकिपीडिया पर राउर बहुत स्वागत बा!\nMeena4212 जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,748 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:Meena4212&oldid=626068" से लिहल गइल


चर्चा बटोरत बाड़न निर्देशक दिनेश यादव – Anjoria\nकवनो फिलिम के रिलीज होखे से पहिलही अगर निर्देशक के चरचा होखे लागे त तय मानीं कि ओकर धुकधुकी बढ़ जाले कि ऊ लोग का कसौटी पर खरा उतरें. आजुकाल अइसने चरचा में आइल बाड़ें निर्देशक दिनेश यादव जिनकर पहिलका फिलिम ‘धड़केला तोहरे नावे करेजवा’ के रिलीज होखल बाकी बा अबहीं.\nनिर्देशक राजकुमार पांडे के सहयोगी रहल दिनेश यादव निर्देशित पहिलका फिलिम हवे ‘धड़केला तोहरे नावे करेजवा’ जवना में तरोताजा चेहरा विजय वर्मा, सिनेमा भोजपुरी के रानी रानी चटर्जी, खलनायक संजय पांडे, अरविंद अकेला ‘कल्लू’, एयाज खान वगैरह के खास भूमिका बा, बनावत बिया सुपर गोल्ड आडियो एण्ड सिनेविजन प्रा. लि..


एचटीसी Desire 501 Price in India, Full Specs - November 2019 | Digit\nएचटीसी Desire 501\nउपयोगकर्ता मूल्यांकन : 3/5 Out of 1 Reviews\nएचटीसी Desire 501 Brief Description\nएचटीसी Desire 501 Smartphone 4.3 -इंच स्क्रीन Super LCD Capacitive touchscreen के साथ आवेला, जौना के रेज़ल्यूशन 480 x 800 पिक्सल तथा पिक्सल घनत्व 217 पर इंच बा | फोन 1.15 GHz Dual कोर प्रोसेसर से संचालित बा और एकर रैम 1 GB बा. एचटीसी Desire 501 Android 4.1 ओएस पे काम करेला.\nएचटीसी Desire 501 Smartphone February 2014 मे लॉंच भईल रहे|\nएचटीसी Desire 501 मे कनेक्टिविटी के तरीका बा : ,GPS,HotSpot,\nएचटीसी Desire 501 के कैमरा मे Auto Focus,,Video Recording लोड बा|\nस्मार्ट फोन मे आगे वाला कैमरा 2.1 MP के सेल्फी ले सकेला|\nएचटीसी Desire 501 विशेष विवरण\nमॉडल : Desire 501\nलॉन्च के डेट (दुनिया भर के) : 2/1/14\nउत्पाद के नाम : HTC Desire 501\nस्क्रीन साइज़ (इंच में) : 4.3\nबैटरी : Super LCD Capacitive touchscreen\nस्क्रीन रेजोल्यूशन (पिक्सेल में) : 480 x 800\nपिक्सेल घनत्व (PPI) : 217\nआगे के कैमरा मेगापिक्सेल : 2.1\nCPU स्पीड : 1.15 GHz\nपैमाना (एलxबीxएच एमएम में) : 128.5 x 66.7 x 9.8\nPROSGood build quality8GB in-built memoryGood cameraGreat battery backupCONSSlightly overpricedBattery takes unusually long time to chargeSlightly bulkyAverage graphics performance\nFor एचटीसी Desire 501\nएचटीसी Desire 501 Price in India\nएचटीसी Desire 501 Price In India Starts From Rs.19999 The best price of एचटीसी Desire 501 is Rs.19999 on Flipkart.This Mobile Phones is available in 8GB variant(s).एचटीसी Desire 501 is available in default colour(s) across various online stores in India.\nFlipkart HTC Desire 501 (Black, 8 GB)(1 GB RAM) ₹ 19999\nएचटीसी चर्चित मोबाइल-फोन


आगि लगा के तापल चाहत बाड़ी जमालो – टटका खबर\nपटना 08 मार्च. आंध्र प्रदेश के विशेष राज्य के दर्जा ना मिलला से तेलुगू देशम पार्टी के मोदी सरकार से बगावत चारा घोटाला में जेल के सजा काटत लालू के उपदेश देबे के मौका दे दिहलसि.\nजेल में बन्द लालू प्रसाद के ट्विटर हैंडल से ट्वीट कइल गइल बा कि – नीतीशो अपना बॉस से बिहार खातिर विशेष दर्जा काहे नइखन मांगत ? मार्च 2014 में मुजफ्फरपुर में भइल एगो चुनावी रैली में ओह घरी भाजपा के प्रधानमंत्री पद के उम्मीदवार आ अब देश के प्रधानमंत्री नरेन्द्र मोदी वादा कइले रहलें कि बिहार के विशेष राज्य के दर्जा दीहें.\nनीतीश के चाहीं कि ओह भाषण के रिकॉर्डिंग प्रधानमंत्री के सुनावसु बाकिर अपना निजी फायदा खातिर नीतीश बिहार के जायज मांग तज दिहले बाड़न.\nबडे़ मियाँ तो बड़े मियाँ, छोटे मियाँ सुभान अल्लाह – का तर्ज पर लालू पूत आ बिहार के उप मुख्यमंत्री रह चुकल तेजस्वीओ यादव ट्विटले बाड़न कि अगर प्रधानमंत्री नरेन्द्र मोदी बिहार के विशेष दर्जे देबे के जायज मांग नइखन सकारत त नीतीश जी के अंतरात्मा के आवाज़ पर तुरते इस्तीफ़ा देके राजग से गठबंधन तोड़ लेबे के चाहीं.\nकुछ त हिम्मत देखाईं चाचा जी.\nहम एह मांग पर साथे बानी.\nTags: चारा घोटाला, तेजस्वी यादव, नीतीश कुमार, लालू प्रसाद


उपकेन्द्र बनल कबाड़ | Khabar Lahariya (खबर लहरिया)\nखबर लहरिया » उपकेन्द्र बनल कबाड़\nउपकेन्द्र बनल कबाड़\nबंद पड़ल हव उपकेन्द्र\nजिला वाराणसी, ब्लाक चोलापुर, गावं लखनपुर। इहां के सवस्थ्य उपकेन्द्र साल भर से बन्द पड़ल हव। उपकेन्द्र के कुछ काम टीका लगावे आउर सुई दवाई के कामअब ए. एन. एम. लोग घरे बइठ के करलीन।\nइहां के मालती, मन्जू इ सब लोगन के कहब हव कि इ उपकेन्द्र पर पहिले टीकाकरण होवे आउर सुई भी लगे। लेकिन करीब साल भर से इहां कुछ नाहीं होत हव। इ उपकेन्द्र के सामान कुछ गावं के लोग गायब कर देहलन। म कुछ उपकेन्द्र में कबाड़ा के तरह पड़ल हव।\nउपकेन्द्र के इ हालत के बारे में डाक्टर प्रेम प्रकाश अधिक्षक के कहब हव कि इ उपकेन्द्र के जंच हम करवाइब कि इ चलत हव कि नाहीं।\nअब भी रेडियो के इंतज़ार में


खबरदार, श्रीनगर में तिरंगा फहरावे के जुर्रत जनि करे केहू – टटका खबर\nखबरदार, श्रीनगर में तिरंगा फहरावे के जुर्रत जनि करे केहू\nउमर अब्दुल्ला नइखन चाहत कि भाजपा के लोग श्रीनगर में तिरंगा फहरावसु. कहले बाड़न कि काश्मीर अबहीं शान्त बा त आग लगवला के का जरुरत बा ? साथही कहले बाड़न कि श्रीनगर में तिरंगा फहरवला से अगर कवनो अशांति भइल त ओकर जिम्मेदार तिरंगा फहरावे वाला लोग होखी. भाजपा के युवा मोर्चा श्रीनगर में तिरंगा फहरावे के योजना बनवले बा जवना खातिर कोलकाता से काश्मीर तक के यात्रा पर ओकर कार्यकर्ता निकलल बाड़े. भाजपा के कहना बा कि ऊ कवनो राज्य विशेष में झंडा फहरावे के योजन नइखे बनवले बलुक पूरा देश में तिरंगा फहरावे के बा. दोसरे तिरंगा फहरावे पर कवन आपत्ति हो सकेला. ई त देश के गौरव हऽ आ काश्मीर भारत के अटूट हिस्सा ह. काश्मीर में अलगाववादी बार बार तिरंगा फहरावे के खिलाफत करत आइल बाड़न. ओकनी खातिर मुसलमान काश्मीर पाकिस्तान के हिस्सा होखे के चाहीं हिन्दुस्तान के ना. आ ओहिजा के सरकार अइसनका अलगाववादियन के बाति बेसी मानेलें.


चोट खाइल प्रेमी का किरदार में निरहुआ – Anjoria\nहोली पर रिलीज फिल्म “दिलजले” में निरहुआ चोट खइले प्रेमी के भूमिका में बाड़े. रामाकांत प्रसाद के बनावल आ निर्देशित फिल्म “दिलजले” में निरहुआ के एगो नया लुक देखे के मिल रहल बा. निरहुआके उम्मीद बा कि ई फिल्म बाक्स आफिस पर सफलता के एगो नया इतिहास रची. फिल्म में निरहुआ के नायिका बनल बाड़ी रानी चटर्जी.


चौराहा पर ठाढ़ भोजपुरी – Anjoria\nचौराहा पर ठाढ़ भोजपुरी\nJul 24, 2010 भोजपुरी, मारीशस\n– संजीला रामदौर\nपिछला दिने मारीशस विश्वविद्यालय तीन दिन के एगो कार्यशाला आयोजित कइले रहुवे जवना में भोजपुरी आ अंगरेजी में पूरा शोध आ प्रमाण का साथे कई गो मनन करे लायक शोधपत्र पेश कइल गइल. कार्यशाला भोजपुरी आ एकरा धरोहर पर केन्द्रित रहुवे जवना में श्रोता आ शोध कर्ता लोग का बीचे जम के विचार मंथन भइल.\nएह कार्यशाला से भोजपुरी भाषा आ संस्कृति के संरक्षण आ विकास खातिर आ शोधकर्म प्रोत्साहित करे खातिर कई गो मूल्यवान निष्कर्ष निकलल जवना में सबले खास रहल नर्सरी कक्षा से खेल, नर्सरी राइम, लोकगीतन, आ बुझउवल से भोजपुरी के पेश कइल.\nअबही मारीशस विश्वविद्यालय में भोजपुरी के पढ़ाई महात्मा गाँधी संस्थान का सहयोग से एगो वैकल्पिक माड्यूल का रुप में बीए में पढ़ावल जा रहल बा. कार्यशाला में बहुते जोर एह बात पर दिहल गइल कि अब भोजपुरी के मूल विषय के रुप में पढ़ावल जाय आ एकरा बदे पाठ्यपुस्तकन आ शब्दकोषन के रचना कइल जाव जवना से कि पढ़ावे वालन के सहयोग मिल सको.\nपिछला दस साल से प्रोफेसर बासुदेव विसूनदयाल कॉलेज में पहिला से चउथा तक पढ़ावल जा रहल बा आ संस्था के मैनेजर रामनाथ जीता एह कोशिश में बाड़न कि कैम्ब्रिज विश्वविद्यालय से एकरा के सेकण्डरी आ हायर सेकण्डरी स्तर पर पढ़ावे के अनुमति मिल जाव. सेकण्डरी स्कूल में अबही करीब एक हजार छात्र छात्रा भोजपुरी पढ़ रहल बाड़े. दोसरा तरफ इण्डियन डायस्पोरा सेण्टर का पहल पर करीब एक सौ अनौपचारिक संध्या विद्यालयन में भोजपुरी पढ़ावल जा रहल बा.\nभोजपुरी के संरक्षण आ पसराव खातिर दसियो साल से लागल मारीशस भोजपुरी संस्थान के अमूल्य योगदान के भरपूर प्रशंसो एह कार्यशाला में कइल गइल. कहल गइल कि एह योगदान के सही तरीका से दर्ज करवला के जरुरत बा.\nपत्रकार शोभानन्द सीपरसाद के सुझाव रहल कि एगो चारपेजी न्यूज लेटर भोजपुरी में निकालल जाव. डा॰सरिता बुद्धु कहली कि भोजपुरी से जुड़ल अकादमिक शोध पत्रिका निकालल जाव. इहो सुजाव सामने आइल कि बचवन लायक भोजपुरी गीत लिखल जाव आ एकरा खातिर प्रतियोगितो आयोजित कइल जा सकेला.\nआप्रवासी घाट ट्रस्ट फण्ड के अध्यक्ष डा॰ विजया तिलक के सुझाव रहल कि जे भोजपुरी भाषा आ संस्कृति के संरक्षण का दिसाईं आत्मा से समर्पित बाड़े ओह लोगन के वैज्ञानिक समर्थन दिहल जाव. बोलचाल में भोजपुरी के प्रयोग से हिचकिचाहट खतम करे खातिर एगो बड़हन आन्दोलन चलावहू के जरुरत महसूस कइल गइल.\nअभिभावकन खातिर वयस्क शिक्षा पाठ्यक्रम चलावे के चाहीं जवना से कि ऊ लोग अपना बचवन के भोजपुरी बोले खातिर प्रोत्साहित कर सके. घर में भोजपुरी के अधिकाधिक प्रयोग के बात कहल गइल जवना से कि भोजपुरी अपना स्वाभाविक माहौल में बचावल आ चलावल जा सके. एह बाति के गलत बतावल गइल कि मारीशस के पन्द्रहे फीसदी लोग भोजपुरी बोल भा समुझ सकेला. ई आंकड़ा गलत आधार पर बनावल बा. जरुरत बा कि आँकड़ा बिटोरे वाला लोग अपना सवाल के सही तरीका से पेश करो. आ सामने वाला बेझिझक सही जवाब दे सको.\nसाल २००६ में आप्रवासी घाट के विश्व धरोहर का रुप में यूनेस्को के मान्यता मिलल रहे. २ नवम्बर १८३४ का बाद से एही घाट के सोलह सीढ़ी चढ़ के भोजपुरिया मजदूर ईख का खेतन में काम करे जात रहलन. भोजपुरियन के बहुते कष्ट आ जलालत झेले पड़ल रहे. अब बरिसन से दोसरा प्रभावी भाषन से कमतरी महसूस करत आ रहल भोजपुरी पर गम्भीर ध्यान दिहल जा रहल बा.\nआप्रवासी घाट ट्रस्ट फण्ड के कोरिन फारेस्ट कहलन कि मारीशस के संस्कृति समुझे खातिर जरुरत बा कि हमनी समुझी जाँ कि भोजपुरी क्रिओल के का दिहलसि आ क्रिओल से ओकरा का मिलल. एकर वैज्ञानिक तथ्यपरक शोध कइला के जरुरत बा. हमनी के अपना के पहिचनला के आ अपना धरोहर के बचा के रखला के जरुरत बा,\nहमनी पर भइल अत्याचार कई रुप में भइल रहे, बोली पर, संस्कृति पर, कला रुपन पर, खाएपिए का तौर तरीका पर, ज्ञान पर, हस्तकला पर. एह सब के अध्ययन करे के जरुरत बा जवना से हमनी का धरोहर के सही रुप से जानल जा सके. फारेस्ट कहलन कि आप्रवासी घाट एह सच के जानत मानत बा आ यूनेस्को के दिशानिर्देश के पालन कर रहल बा.\nकार्यशाला में इहो कहल गइल कि भोजपुरी के धरोहर के बचावे खातिर एगो सांस्कृतिक नीति होखे के चाहीं, शिक्षा का क्षेत्र में भोजपुरी के ओकर जायज जगहा दिआवे खातिर सही शैक्षणिक नीति बनावल जाय, आ भोजपुरी के औपचारिक मान्यता दिहल जाव. कार्यशाला के मकसद रहे कि\n१. भोजपुरी पर आधुनिकता के प्रभाव, एकर परिवर्तन आ विकासप्रक्रिया के पहचान\n२. विद्वानन आ पेशेवर समुदाय का बीचे समन्वय स्थापित कइल जवना से कि गिरमिटिहा मजदूर मार्गयोजना प्रकल्प में भोजपुरी के शामिल करावे बदे शोध नेटवर्क बने.\n३. एह विषय पर अबले भइल शोध के मूल्यांकन आ आगे के दिशा तय कइल.\n४. भोजपुरी भाषा संस्कृति के फइलावे का दिशाईं सुझाव दिहल, कार्ययोजना बनावल, आ दोसरा भाषा समूहन से बेहतर तालमेल बइठावल.\nजे लोग एह कार्यशाला में आपन शोधपत्र राखल\nरविराज बिछूक, प्रवक्ता, मारीशस विश्वविद्यालय\nडा॰अर्चना कुमार, सहप्राध्यापक, अंगरेजी विभाग, बनारस हिन्दू विश्वविद्यालय\nकोरिने फारेस्ट, तकनीकि प्रमुख, आप्रवासी घाट ट्रस्ट\nसत्येन्द्र प्रीथम, ट्रूथ एन्ड जस्टिस कमीशन\nशोभानन्द सीपरसाद, मुख्य संपादक, न्यूज आन संडे\nडा॰सरिता बुद्धू, निदेशक, मारीशस भोजपुरी इन्स्टीच्यूट\nडा॰उदय नारायन गंगू, सचिव, आर्यसभा\nडा॰गौतमी रमइयाद. एमजीआई दूरस्थ शिक्षा प्रमुख\nकिशोर ठकोरी, भोजपुरी गायक\nडा॰दर्शन पुरोहित, बड़ौदा विश्वविद्यालय के नाट्य प्राध्यापक\nकार्यशाला के आयोजन मारीशस विश्वविद्यालय, रविन्द्ननाथ टैगोर इन्स्टीच्यूट, आ महात्मा गाँधी इन्स्टीच्यूट का साथे मिल के आप्रवासी घाट ट्रस्ट फण्ड कइले रहे. कार्यशाला १३ जुलाई से १५ जुलाई ले चलल.\nकार्यशाला के औपचारिक उद्घाटन टर्शियरी शिक्षा मंत्री राजेश जीता आ मारीशस विश्वविद्यालय के कला संकाय के संकायाध्यक्ष प्रो॰एस शोभी का मौजूदगी में मारीशस के कला संस्कृति मंत्री मुक्तेश्वर चूनी कइलें.\nडिफाई मीडिया पर प्रकाशित मूल रिपो्र्ट़ के भोजपुरी अनुवाद\n4 thought on “चौराहा पर ठाढ़ भोजपुरी”\nएतना काम के प्रस्ताव ? धन्य बाड़े मारिशस के भोजपुरिहा. असली भोजपुरिहा के इहे पहिचान ह. उहाँ सभ के जतना बड़ाई कइल जाउ कम बा. उम्मीद करतानी कि हमनियो किहाँ लोग दलीय मानसिकता से ऊपर उठी आ जरूर कुछ खास करी.–रामरक्षा मिश्र विमल\nभोजपुरी से जुड़ल ई समाचार पढ़ि के मन गदगदा गईल.\nbahut sathark kadam……. bhojpuri ke disai.\nbharat me bhi eehe aalakh jagawal jarooru ba.\nmauritiusago exemplary case ba ki kaise uhan sabhi bhojpuri ke vikas me lagal sanstha aak manch par aake sarakar ke sathe mil ke ee disai kam kar rahal bade san.\nsampadak ji ke sadhuvad.\ndhyanbad atna nik suchna presit kare la.\nमारीशस में एतना बड़ पैमाना प भोजपुरी खातिर काम चल रहल बा, जानके बहुत खुशी भइल. अब भारत के भोजपुरिया लोगन के बारी बा,ऊ लोग भोजपुरी खातिर कुछ ठोस क के देखावे.


अपराध के खबर – टटका खबर\nअपराध के खबर\nपूर्वी चंपारण जिला के मोतिहारी से जिला शिक्षा पदाधिकारी कार्यालय में काम करत क्लर्क संजीव कुमार आ चपरासी आलोक कुमार के घूस लेत ध लिहलसि निगरानी विभाग. दुनू जने एगो नियोजित शिक्षक के तनखाह जारी करे ला घूस मंगले रहले. क्लर्क का लगे से बीस हजार आ चपरासी का लगे से दस हजार रुपिया मिलल.\nकैमूर जिला में मोहनिया पुलिस नेशनल हाइवे पर बालू लदले जात दस गो ओवर लोडेड ट्रक जब्त क के तीन लाख रुपिया जुर्माना वसूललसि.\nपश्चिम चंपारण जिला में इंदिरा आवास योजना के लाभार्थियन से नाजायज वसूली करे के आरोप में नरकटियागंज प्रखंड के धूम नगर पंचायत के मुखिया बिकाउ साई आ पुरनका मुखिया अजहर मियां का खिलाफ केस दर्ज कइले बिया पुलिस.\nTags: कैमूर, चंपारण


जोरु के भाई आ ममहर के बात – Anjoria\nMar 13, 2013 भउजी हो\nओह पट्टी के लोग बहुते परेशानी में पड़ गइल बा.\nएक त अपना जीजा से परेशान रहबे कइल लोग तबले ममहरो से बवाल चहुँप गइल. केहू का मुँह से बकार नइखे फूटत.\nकाहे फूटी ? ओह लोग के त खुश होखे के चाहीं कि सगरी गाँव एक तरफ आ ओह लोग के जीजा आ ममहर के लोग एक तरफ. केहू का बिगाड़ ली एह लोगन के? जतना मन करे गलत काम कर सकेला लोग. आखिर मलकिनी के दामाद भा नइहर के लोग के अतना आजादी त मिलही के चाहीं.\nबाकिर भउजी, सगरी खुदाई पर भारी होला जोरू के भाई, से त सुनले रहीं बाकिर ममहरो के लोग अतना पावरफुल होला से ना जनले रहीं.\nअरे बबुआ, जबले घर में पतोह नइखे आवत तबले ससुईए के नइहर के चली, हँसऽ भा रोवऽ.\nका भउजी! फगुआ का मौका पर अतना गोबर माटी होखे लागी से ना मालूम रहे.


भोजपुरी विशेष: भोजपुरिहा लोग ना रहसु त कलकत्ता उदास हो जाई | gorakhpur - News in Hindi - First Eye News\nHome उत्तर प्रदेश भोजपुरी विशेष: भोजपुरिहा लोग ना रहसु त कलकत्ता उदास हो जाई |...\nभोजपुरी विशेष: भोजपुरिहा लोग ना रहसु त कलकत्ता उदास हो जाई | gorakhpur – News in Hindi\nआ सहिये बात बा. कलकत्ता के कौनो कोना- अंतरा में चलि जाईं, रउवां जरूर सुने के मिली- “का जी का हाल बा?” त जबाबो तुरंत मिली- “ऊपर वाला के किरपा बा. आपन सुनाईं?” कोलकाता के भोजपुरिहा लोग हृदय प्रधान होला. रउवां से मन मिलि गइल त रउवां खातिर जानो दे दिलो. आ मन फाटि गइल त रउवां के? आ हम के? हालांकि अब पुराना जमाना वाला प्रेम नइखे रहि गइल. लेकिन अबहिंयो प्रेमभाव के अकाल नइखे. कतनो मशीनी जिंदगी होखे, अपनापन आ सरोकार एक- दूसरा से जोड़ले बा.कोलकाता के भोजपुरिया समाज तीज- त्यौहार में अपना परंपरा के निभावे में तनिको कसर ना छोड़े ला. मकर संक्रांति पर जहां बंगाली परिवारन में पीठे, पुली आ खीर बनेला तो हमनी के भोजपुरिया समाज में तिलकुट, तिलवा, खिचड़ी- चोखा, चटनी आ अचार के तृप्तिकारक भोजन होला. होली पर बंगाली समाज में मालपुआ बनेला त भोजपुरी समाज में पुआ- पूड़ी आ गरम मसाला के सुखकारी सुगंध वाली सब्जी आकर्षित करेले.


पर्व त्योहार – Anjoria\nपर्व त्योहार सतमेझरा सरोकार\nअक्टूबर 21, 2017 कार्यकारी सम्पादक\n– रामरक्षा मिश्र विमल हमनी के ‘गोधन’ (भैया दूज) मनावे के तरीका अलग होला। आजु भोरहीं मए बहिनि अपना भाई के भर मन सरापेली सन आ फेरु जीभि में रेंगनी…\nनवम्बर 1, 2016 कार्यकारी सम्पादक\nभोजपुरिका का ओर से रउँआ सभ के ‘गोवर्धन पूजा’ आ ‘गोधन’ के बधाई आ बहुत-बहुत शुभकामना. (गोधन के फोटो jagran.com से साभार)\nअक्टूबर 30, 2016 कार्यकारी सम्पादक\nभोजपुरिका का ओर से रउँआ सभ के ‘दीपावली’ के बधाई आ बहुत-बहुत शुभकामना.\nअक्टूबर 11, 2016 कार्यकारी सम्पादक\nअक्टूबर 1, 2016 कार्यकारी सम्पादक\n– रामरक्षा मिश्र विमल (-अबकी 23 सितंबर 2016 के जिउतिया व्रत पड़ल बा. एह मौका पर पहिले से प्रकाशित आलेख कुछ नया चित्र का साथे दुबारा दिहल जात बा. एह…\nसितम्बर 15, 2016 कार्यकारी सम्पादक\nभोजपुरिका का ओर से अनऽत (अनंत चतुर्दशी) के बहुत-बहुत शुभकामना. आजुए के दिन अनंत भगवान के पूजा कइके अनऽत (अनंत सूत्र) बान्हल जाला जवन हर संकट से रक्षा करेला.मान्यता बा कि जब…


हारब त हारब बाकिर तोहरा के जीते ना देब : बतंगड़ – 104 – Anjoria\nनवम्बर 2, 2018 तोहरा के जीते ना देब, बतंगड़\nहिन्दुवन के कमजोरी ह कि ऊ जीव हत्या पसन्द ना करसु. इहां ले कि जे मांसभक्षी होला उहो अपना सोझा काटल पसन्द ना करे. जे काटेला ऊ झटका में काटेला कि कटाएवाला के कम से कम कष्ट होखे. दुनिया के सगरी नीति नैतिकता पोसे पकावे वाला हिन्दू के इहो याद ना रहे कि जब-जब ऊ कमजोर पड़ल बा, जहाँ-जहाँ ऊ गिनिती में घटल बा ओहिजा से ओकर विदाई, ओकर खात्मा हो गइल बा. एही कश्मीर में लाउडस्पीकर से एलान क के पंडितन के भगावल गइल आ ओकरा बेटी-बहिन के ओहिजे रोक लीहल गइल. अपने देश में ऊ कायर जमात रिफ्यूजी के जिनिगी जिए ला मजबूर बा. अगर जे कहीं ओहमें से मुट्ठिओ भर लोग हथियार उठा लिहले रहीत कि जब मरहीं के बा त मार के मरब त शायद अइसन हालात पैदे ना होखित. आजु कश्मीर में रोंहिग्यन के बसे में कवनो दिक्कत नइखे बस हिन्दू ओहिजा ना बस सकसु. धारा 35ए उनुका के एह काम से रोक दी बाकिर दुनिया भर के आतंकी ओहिजा पनाह पा सकेलें, उनुका ला सब माफ बा. सोचीं ई कवन योजना रहल कि चुपे-चोरी जवाहर लाल का राज में एह कानून के राष्ट्रपति से बनवा लीहल गइल. ना त संसद में कवनो चर्चा भइल, ना ओकरा के एकर जानकारी होखे दीहल गइल. वो कत्ल भी करते हैं तो चर्चा नहीं होती, हम आह भी भरते हैं तो हो जाते हैं बदनाम.\nकवनो हिन्दू धर्मगुरु पर रेप का आरोपो लाग जाव तो ओकरा के जेल में बन्द क दीहल जाई आ हमनी के न्यायप्रिय अदालत से ओकरा जमानत ना मिल पाई. कठुआ में बलात्कार के झूठो मुकदमा में आरोपी के जेल में बन्द क दीहल जाई बाकिर अपने नन से रेप करे के आरोपी बिशप प केहू अंगुरी उठावे वाला नइखे मिलत. कानून चुप बा, सेकूलर लिब्रान्डु चुप बाड़ें. बिन्दी गैंग आपन मेकअप में व्यस्त बा. उलुटे ओह नने के रंडी बतावल जात बा. कहीं से कवनो ईसाई मिशनरी, पोप भा संस्था ओह नन के तरफदारी करे वाला नइखे मिलत. सभे ओह आरोपी बिशप के बचावे में लागल बा.\nआ एगो हमनी हिन्दुवन के जमात बा जे अपना धर्मगुरुवन पर लागल झूठो आरोप का खिलाफ खड़ा ना होखे. देश के अदातल नक्सली गिरोह वालन के बीस मिनट का भीतर सुन लेलें आ ओहनी के राहत दे देलें बाकिर देश के बाकी लोग के मसला सुने के ओकरा लगे समय नइखे. राम जनमभूमि के मसला बरीसन से लटकल बा आ ओह पर फैसला आवे के कवनो सूरत अबहीं नइखे लउकत. कांग्रेसी दिग्गज वकील एह मामिला के लटकवले राखे ला बेचैनी से लागल बाड़ें. ओहनी के चिन्ता एकही बा कि केहू तरह एह मसला के फैसला अगिला चुनाव से पहिले ना हो पावे. ओकरा ई भरोसा बा कि अगिला सरकार अगर ओकर बन गइल त मन्दिर के मुद्दा जाई तेलहंडा में. आ एह भरोसा के साँच करे में ऊ पूरा बेंवत से लागल बाड़ें.\nआजुवे एह हिन्दूविरोधी गिरोह के एगो नेता माजिद मेनन के बयान सुने के मिलल जवना में ऊ शान से कहलें कि देश में अइसनका नाहियो त दू सौ सीट खोज के रखले बानी जा जहाँ मुसलमान वोट के ताकत अइसन बा कि ऊ अपने जीते भा ना जीत पावे, बाकिर ऊ दोसरा के सहजे हरवा सकेला. हिन्दू विरोधी एह साजिश के मूल एही में बा कि केहू जीतो हारो, भाजपा के नइखे जीते देबे के. ऊ आपन असल जानत बा. जानत बा कि जनता से ऊ अपना ला वोट ना माँग सके. एह चलते ऊ नोटा के प्रचार करे में लागल बा. ऊ कबो दलित के सवर्ण का खिलाफ त कबो सवर्ण के दलित का खिलाफ भड़कावे में लागल बा. सोशल मीडिया पर बाकायदा अभियान चला के नोटा के प्रचार कइल जा रहल बा. ओकरा मालूम बा कि ओकरा गिरोह के वोट देबे वाला जमात एह बहकावा में नइखे आवे वाला. बुड़बक बनीहें हिन्दू. आ हिन्दू के वोट जतने कटी छितराई ओतने फायदा होखी हिन्दू विरोधी गिरोह के.\nअब रउरा सोचे के बा कि रउऱा कव गो सीट पर अतना बेंवत बना लेब कि हिन्दू विरोधियन के जीते ना देब. अगर अबकी एकजुट रह गइनी त अपना देश के बचा लेब. आ ना एकजुट भइनी त देश के पता ना का होखी बाकिर हिन्दू बिलाए लगिहें.\nअथ कटहर पुराण


गीध के सराप से डाँगर ना मरअ सँ. – टटका खबर\nMar 25, 2020 कोरोना, जनता कर्फ्यू, लॉकडाउन\nजहाँ सगरी दुनिया एह उहापोह में फँसल बा कि धंधा डुबाईं कि परिवार ओहि दुनिया में मोदी सरकार परिवार बचावे खातिर धंधा के लात मार दिहलन. आ एकर असरो लउकत बा.\nभारत में 11 मार्च का दिन ले कोरोना के 56 केस मिल चुकल रहुवे. मरीजन के ई गिनिती ओकरा बाद हर दिने बढ़त चलि गइल. 12 मार्च के 62, 13 मार्च के 73, 14 मार्च के 82, 15 मार्च के 102, 16 मार्च के 113, 17 मार्च के 119, 18 मार्च के 142, 19 मार्च के 156, 20 मार्च के 194, आ 21 मार्च के ई गिनिती 244 ले चहुँप गइल.\nओकरा बाद पीएम मोदी एह बिपति से लड़े ला ऊ राहि चुनलन जवना पर चलला के सोचिए के बाकि देशन के पसीना छूटत रहुवे आ आजुवो ले छूटत बा. शनिचर का राति में पीएम मोदी देश के जनता से निहोरा कइलन कि अतवार काद दिने सभे 24 घंटा ला अपना अपना घरे में रहि के एह बिपति से लड़े के तइयारी करे.\nअतवार का दिने कोरोना मरीजन के गिनिती 330 हो गइल. पिछला 24 घंटा में ई बढ़त सैकड़े 35 के आंकड़ा पारि करि लिहले रहुवे. देश के विपक्षी दल एहके मजाक में उड़ावे के सोचलन बाकिर जनता अपना नायक के साथ दिहलसि आ करीब करीब सौ फिसदी सफल बनवलसि ओह जनता कर्फ्यू के. हालांकि सफलता का उछाह में कुछएक जगहा लोग जुलूस ले निकाल दिहलसि. ओह लोग के लागल कि कवनो वर्ल्ड कप जीत लिहनी सँ.\nहालांकि अतवार के कर्फ्यू के असर सोमारे से लउके लागल. सोमार का दिने कोराना मरीजन के गिनिती करीब 26 फीसदी बढ़ोतरी का साथे 415 हो गइल आ मंगल का दिने बढ़े के रफ्तार अउरी घटल आ करीब 20 फीसदी के बढ़त बनावत 499 हो गइल. आजु दुपहरिया ले ई गिनिती महज सैकड़े 8 ले रहि गइल आ 539 हो गइल. पिछलको अतवार का बाद बढ़त थथमल रहुवे जवन कि ग्राफ में देखल जा सकेला.\nसाफे लउकत बा कि कोरोना के पसार मद्धिम भइल बा. आ अब 21 दिन के लॉक डाउन कोरोना के काबू में ले आ दी एकर भरोसा करे में कवनो हरज ना होखे के चाहीं. गीध के सराप से डाँगर ना मरअ सँ. देश के विपक्षी नेतवन के सपना पूरा नइखे होखे जात. ओकनी के मनावत बाढ़न सँ कि कोरोना महामारी बनि जाव आ जनता अपना नेता के भगतई छोड़ि देव.\nबाकिर गीध के सराप से डाँगर ना मरअ सँ.


टटका खबर, शनीचर, वैशाख अँजोरिया चतुर्थी, 2078 विक्रमी – टटका खबर\nअपराध देश-दुनिया भोजपुरी पट्टी\nMay 15, 2021 इजरायल, कैराना, चित्रकूट, जौनपुर, पंजाब, फिलिस्तीन, बलिया, मानसून, मिर्जापुर, मुकीम काला, मुख्तार अंसारी, मुस्लिम बहुल जिला, सोनभद्र\nकाल्हु चित्रकूट जिला जेल में तीन गो कुख्यात अपराधियन के मराए के बढ़िया खबर मिलल. मुख्तार का गैंग मे रहल भा जुड़ल मुकीम काला आ मेराजुद्दीन के एगो तीसर अपराधी सीतापुर के शार्प शूटर अंशुल दीक्षित गोली मार दिहलसि. दुनु के मौत हो गइल. बाद में अंशुलो के जेल प्रशासन मार गिरवलसि. एकही घटना में तीन गो गैंगस्टरन से मुक्ति मिलला का बावजूद यूपी सरकार जेल अधीक्षक आ जेलर के निलंबित कर दिहलसि. जाने जोग बा कि अंशुल दीक्षित एह जेल में पहिलहीं से रहुवे आ कुछ दिन पहिले मुकीम काला के सहारनपुर जेल से आ मेराजुद्दीन के बनारस जेल से एह जेल में ले आइल गइल रहुवे. मुकीम काला के अत्याचार से कैराना के हिन्दू अतना दहशत में रहत रहलें कि कई परिवार कैराना छोड़ दिहले रहुवे. ओकरा मौत से अब कैराना के हिन्दू चैन के साँस लेत होखिहें.\nईद का दिने पंजाब के मुस्लिम बहुल हो चिकल इलाका से एगो जिला बनावत मलेरकोटला के पंजाब के 23 वाँ जिला बना दीहल गइल. एह जिला में अब मुसलमान आबादी अधिका हो गइल बा. मजहब आधारित राजनीति करे के आदी कांग्रेस के मुख्यमंत्री कैप्टन अमरिंदर सिंह कहलन कि हाल के तमिलनाडु आ पश्चिम बंगाल विधानसभा चुनावन में मुसलमानन के भागीदारी से भाजपा के हरावे में सफलता मिलल. जाने जोग इहो बा कि मुसलमानन का साथ गठबन्हन बनवला का बावजूद कांग्रेस के खातो ना खुलल बंगाल में. आ आसामो में उ भाजपा के हरा ना पवलसि.\nइज़राइल आ फिलिस्तीन का बीचे हो रहल जंग अब एगो नया दौर में आ गइल बा. अब इजरायली सेना फिलिस्तीनी इलाका में जमीनी जंग शुरु कर दिहले बिया. जंग के शुरुआत फिलिस्तीनी हमला का बाद भइल. आ अब इजरायल के प्रधानमंत्री बेंजामिन नेतन्याहू के कहना बा कि जबले जरुरी होखी तबले ई जंग जारी रही. इजरायली रक्षा बल उत्तरी गाजा पट्टी में खोदल सुरंगन के एगो जाल पर रात भर हमला कइलें आ एहमें नाहियो त बीसन हमास अधिकारियन का साथे सैकड़ों आतंकियन के मार गिरावल गइल.\nदेश के शेयर बाजार काल्हु भर दिन उतार चढ़ाव के खेल खेलला का बाद आखिर में मिलल-जुलल रुप में बंद भइल. तीस शेयर वाला सेंसेक्स 42 अंक बढ़ के बाकिर पचास शेयर वाला निफ्टी 19 अंक गिर के बंद भइल.\nभारतीय मौसम विभाग के अनुमान बा कि दक्षिण पश्चिम मॉनसून 31 मई तक केरल चहुंप जाई. ई चार दिन पहिलहूं हो सकेला आ चार दिन का देरिओ से. एह साल मानसून सामान्य रहे के आशा बा. जाने जोग बा कि विभाग के अनुमान पिछला सोलह बरीस में पन्द्रह बेर सही साबित भइल बा.\nडॉ रेड्डीज लेबोरेटरीज लिमिटेड काल्हु शुक का दिने हैदराबाद में रूस से बन के आइल वैक्सिन स्पूतनिक वी लगावे के काम शुरु कर दिहलसि. एह वैक्सिन के सेंट्रल ड्रग्स लेबोरेटरी से मंजूरी मिल चुकल बा.\nफर्जी सर्टिफिकेट लगा के सोनभद्र जिला में नौकरी करत बलिया के चितबड़ा इलाका के कोड़ारा गाँव के निवासी एगो शिक्षक के ओकरा बलिया डेरा से गिरफ्तार कर के जेल भेज दिहलसि बलिया पुलिस.\nमिर्जापुर जिला के अहरौरा इलाका में हैंड पम्प ठीक करत घरी हाई टेंशन बिजली तार छुआ गइला का चलते मुजडीह गाँव के एगो आदमी झँउस गइल. दू गो अउरी लोग झँउसल हालात में अस्पताल में भरती करावल गइल बाड़ें.\nजौनपुर जिला के महराजगंज इलाका के लमहन में एगो पेट्रोल पंप से दू लाख से अधिका रुपिया लूट भगलें तीन गो मोटरसाइकिल से आइल आधा दर्जन लूटेरा.\nमिर्जापुर जिला के जिगना इलाका के एगो ईंट भठ्ठा का लगे से जरैला गाँव के एगो शराबी नवही के लाश मिलल. घर वालन के कहना बा कि ओकर कुछ संघतिया ओकरा के अपना साथे ले गइल रहलें आ हो सकेला कि उहे ओकर हत्या कर दिहले होखिहें.\nजौनपुर जिला के खेतासराय इलाका के मेहरावां गाँव के एगो आदमी बाइक से ब्यूटीपार्लर चलाए वाली मेहरारु का साथे जात रहुवे जब जौनपुर-शाहगंज मार्ग पर एगो बेकाबू ट्रक ओकरा बाइक के मारत भाग निकलल. मेहरारु के मौत ओहिजे हो गइल आ घवाहिल मरद के अस्पताल में भरती करावल गइल बा.\nकौशांबी जिला के पश्चिम शरीरा इलाका में भइल एगो सड़क हादसा में दू गो नवहियन के मौत हो गइल. ई लोग बाजार से सामान खरीदे निकलल रहुवे.